钦定古今图书集成/明伦汇编/官常典/第560卷 > 崔瓘
## 钦定古今图书集成/明伦汇编/官常典/第560卷 > 崔瓘

按《唐书》本传：“瓘，博陵人。以士行修谨闻，累官至澧州
刺史。不为烦苛，人便安之。流亡还归，居二年，增户数
万，诏特进五阶，以宠异政。大历中，迁湖南观察使。时
将吏习宽弛，不奉法，瓘稍以礼法绳裁之，下多怨。别
将臧玠、判官达奚觏忿争，觏曰：‘今幸无事’。玠曰：‘欲有
事邪’？拂衣去。是夜，以兵杀觏。瓘闻难，惶惧走，遇害，帝”
悼惜之。